ไปรษณีย์ไทย ขับเคลื่อน 4 บริการช่วยอำนวยความสะดวกด้านการขนส่งให้ภาคธุรกิจและผู้ใช้บริการ
นายดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด กล่าวว่า ไปรษณีย์ไทยจะเดินหน้าพัฒนาบริการสื่อสารและการขนส่งให้กับทุกภาคส่วนอย่างต่อเนื่อง ในช่วงปลายปีนี้ ยังได้เตรียมโซลูชั่นและบริการสุดพิเศษสำหรับคนทำธุรกิจและช่วยเติมเต็มความต้องการของคนไทยทุกคน ได้แก่ แพลตฟอร์มค้าขายออนไลน์ไทยแลนด์โพสต์มาร์ท (Thailandpostmart) อี-มาร์เก็ตเพลซ (e-Marketplace) ช่วยด้านการค้าขายให้เกษตรกร รวมถึงร้านค้าชุมชนต่างๆที่ง่ายและสะดวกขึ้น โดยเป็นแหล่งรวบรวมของดีของเด่นจาก 77 จังหวัด  คลังสินค้าครบวงจร - ฟูลฟิลเมนท์ (Fulfillment) บริการช่วยทำหน้าที่แทนผู้ประกอบการในทุกขั้นตอนจนสินค้าถึงมือผู้รับ บริการส่งด่วนอีเอ็มเอส (EMS) ตอบโจทย์คนในปัจจุบันและตรวจสอบสถานะได้ตลอด 24 ชั่วโมง ฟิ้วซ์ โพสต์ : Fuze Post เทคโนโลยีขนส่งสินค้าแบบควบคุมอุณหภูมิ ช่วยให้ธุรกิจการค้าขายสินค้า อาหารสด มีความสะดวก รวดเร็ว สามารถควบคุมคุณภาพได้ตั้งแต่ต้นทาง - ปลายทาง